Tom-Christer Nilsen

Tom-Christer Nilsen (født 28. august 1969 i Askøy) er en norsk siviløkonom og politiker (H). Han var fylkesordfører i Hordaland fra 2011–2015 og fra 2015 statssekretær. Ved stortingsvalget 2017 ble han valgt inn på Stortinget for Hordaland der han var medlem av Stortingets næringskomité.Stortinget: Biografi for representanten Tom-Christer Nilsen Han er riksrevisor 2022–2025.

Nilsen ble medlem av fylkestinget i 1995, og var Høyres gruppeleder fra 2001. Fra 2003 til 2011 hadde han vervet som fylkesvaraordfører og i 2011 til 2015 var han fylkesordfører. For perioden 2009–2013 var han også vararepresentant til Stortinget for Hordaland. I 2015 ble han utnevnt til statssekretær ved Statsministerens kontor og i 2016 ble han utnevnt til statssekretær i Samferdselsdepartementet.

I 2021 ble han valgt av Stortinget som én av fem riksrevisorer for perioden 2022–2025.

Nilsen er sønn av politikeren Oddvard Nilsen og kommunepolitiker Torill Nilsen.

 Referanser 

 Eksterne lenker 






Kategori:Norske riksrevisorer
Kategori:Høyre-politikere i Hordaland
Kategori:Fylkesordførere i Hordaland
Kategori:Stortingsrepresentanter 2017–2021
Kategori:Stortingsrepresentanter fra Høyre
Kategori:Stortingsrepresentanter for Hordaland
Kategori:Fylkesordførere fra Høyre
Kategori:Vararepresentanter til Stortinget
Kategori:Personer fra Askøy kommune